Diari Oficial de la Generalitat Valenciana


Sumari del DOGV 7644, del 27-10-2015 (2015/8583)

RESOLUCIÓ de 21 d'octubre de 2015, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyaments elementals o professionals de música durant l'exercici 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8583


Data del document
:   21-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 d'octubre de 2015, de la Direcció General de Centres i Personal Docent, per la qual es resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyaments elementals o professionals de música durant l'exercici 2015. [2015/8583]  
Per Ordre 56/2015, de 21 de maig, de la Conselleria d'Educació, Cultura i Esport, es convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música durant l'exercici 2015 (DOCV 7532, 25.05.2015).  
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com a preceptiva en la base quarta de l'annex I de l'ordre esmentada, després de la tramitació dels expedients per les direccions territorials, amb els informes de la Inspecció educativa.  
Vista la proposta de concessió de les ajudes elevada per la comissió avaluadora creada a aquest efecte, en compliment del que preceptua la base sisena de l'ordre de convocatòria.  
De conformitat amb la disposició addicional i la base huitena de l'esmentada Ordre 56/2015, de 21 de maig, per delegació del conseller d'Educació, Investigació, Cultura i Esport, resolc:  
  
Primer  
Aprovar la concessió de subvencions als conservatoris i centres privats autoritzats d'ensenyaments elementals de música dependents de corporacions locals i d'entitats sense ànim de lucre per a l'exercici 2015, amb els imports indicats en l'annex I, per un total de 170.000,00 euros.  
Aprovar la concessió de subvencions als conservatoris i centres privats autoritzats d'ensenyaments professionals de música dependents de corporacions locals i d'entitats sense ànim de lucre per a l'exercici 2015, amb els imports indicats en l'annex II, per un total de 3.230.000,00 euros.  
  
Segon  
Denegar les sol·licituds de subvenció a les entitats assenyalades en l'annex III, pels motius que s'hi indiquen.  
  
Tercer  
Els beneficiaris que consten en els annexos I i II hauran de justificar l'ajuda presentant la documentació establida en la base onze de l'Ordre 56/2015, de 21 de maig, davant de la Direcció General de Centres i Personal Docent, d'acord amb el que disposa el manual d'ajuda i utilitzant els models normalitzats disponibles en la pàgina web www.cece.gva.es/subvencions.htm.  
El termini per a la presentació de la documentació justificativa serà de 15 dies hàbils des de l'endemà de la publicació d'aquesta resolució en el Diari Oficial de la Comunitat Valenciana.  
En el cas que no presente la justificació en el termini indicat, el beneficiari perdrà el dret a la subvenció en compliment del que disposa l'apartat 2 de la base dotze de l'Ordre 56/2015, de 21 de maig, de la Conselleria d'Educació, Cultura i Esport.  
  
Quart  
El pagament de les subvencions als conservatoris i centres privats autoritzats d'ensenyaments elementals o professionals de música es realitzarà d'acord amb el que estableix la base deu de l'Ordre 56/2015, de 21 de maig, a càrrec de la dotació pressupostària de la línia de subvenció T2463000 del capítol IV de la secció, servei, centre gestor i programa 67.75.41.902.11 d'ensenyament secundari del pressupost de la Generalitat per a l'exercici 2015, per un import global màxim de 3.400.000,00 euros.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb el que estableixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació, segons el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
  
València, 21 d'octubre de 2015.- El director general de Centres i Personal Docent: José Joaquín Carrión Candel.